CELEX: 62014CN0404
Language: hu
Date: 2014-08-25 00:00:00
Title: C-404/14. sz. ügy: A Nejvyšší soud České republiky (Cseh Köztársaság) által 2014. augusztus 25-én benyújtott előzetes döntéshozatal iránti kérelem – Marie Matoušková, hagyatéki eljárásban kijelölt bírósági biztos kontra Misha Martinus és Elisabeth Jekaterina Martinus képviseletében David Sedlák eseti gondnok; Beno Jeriël Eljada Martinus

1.12.2014   
            
            
               HU
            
            
               Az Európai Unió Hivatalos Lapja
            
            
               C 431/10
            
         A Nejvyšší soud České republiky (Cseh Köztársaság) által 2014. augusztus 25-én benyújtott előzetes döntéshozatal iránti kérelem – Marie Matoušková, hagyatéki eljárásban kijelölt bírósági biztos kontra Misha Martinus és Elisabeth Jekaterina Martinus képviseletében David Sedlák eseti gondnok; Beno Jeriël Eljada Martinus
   (C-404/14. sz. ügy)
   (2014/C 431/16)
   Az eljárás nyelve: cseh
   
      A kérdést előterjesztő bíróság
   
   Nejvyšší soud České republiky
   
      Az alapeljárás felei
   
   
      Kérelmező: Marie Matoušková, hagyatéki eljárásban kijelölt bírósági biztos
   
      A hagyatéki eljárásban részt vevő felek: Misha Martinus és Elisabeth Jekaterina Martinus képviseletében David Sedlák eseti gondnok; Beno Jeriël Eljada Martinus
   
      Az előzetes döntéshozatalra előterjesztett kérdés
   
   Ha a kiskorú nevében eseti gondnoka által kötött hagyatéki egyezség érvényességéhez bírósági jóváhagyás szükséges, akkor a bíróság részéről meghozott ilyen határozat a házassági ügyekben és a szülői felelősségre vonatkozó eljárásokban a joghatóságról, valamint a határozatok elismeréséről és végrehajtásáról, illetve az 1347/2000/EK rendelet hatályon kívül helyezéséről szóló, 2003. november 27-i 2201/2003/EK tanácsi rendelet (1) 1. cikke (1) bekezdésének b) pontja szerinti, vagy 1. cikke (3) bekezdésének f) pontja szerinti intézkedés?
   
      (1)  HL 2003. L 338., 1. o.